Ülestõstetavad garaažiuksed (tõstuksed) teeb kasutajasõbralikuks soojapidavus, ohutus, ilmastikukindlus ja kasutusmugavus. Tõstust saab avada ja sulgeda kerge käeliigutusega ning mugavust armastavad inimesed saavad automaatika abil juhtida ust vaid nupule vajutamisega.
#000001
Lisaks funktsionaalsusele on üha enam inimesi hakanud tähelepanu pöörama ka tõstukse välimusele. Pakume väga laialdast eriilmeliste paneelide-, akende- ja värvitoonide valikut (sh. retrodisaini), millega kombineerides saate meie projktijuhi abil tellida just teie majale sobiva välimusega tõstukse.
#000002
Garaažiukse juhtimiseks pakume kvaliteetseid automaatikaid tuntud Euroopa tegijatelt. Automaatikate süsteemid on töökindlad ning sobivad väga hästi meie kliimasse. Automaatika valiku puhul soovitame läbi mõelda, mis funktsioone peaks automaatika täitma ja milliste seadmetega võiks ühildatud olla. Nt saab garaažukse ja aiavärava automaatikaid panna avanema ühe puldi erinevate kanalite alt, seega piisab vaid ühest puldist, et juhtida kuni nelja erinevat seadet.
#000003
Hea viis tõstukse avamiseks on kasutada äppi või GSM i (helistamisega avamist). Selline avamisviis on väga mugav olukorras, kus soovite, et tõstuks oleks juba saabudes avatud asendis.
#000004
Suuremate tõstuste puhul on võimalik avamiseks kasutada ka käsi kett-tali, kui automaatika ostmist ei peeta vajalikuks.
#000007
Lisaks tõstustele pakume me ka tiibuksi. Kuna ukselehed valmistatakse samadest paneelidest ja kasutatakse samasid disainielemente analoogselt tõstustega, siis on need samuti disainitavad vastavalt kliendi soovidele ja maitsele. Tiibuksi tellitakse reeglina, kui ava on väga madal ja puudub ukse ülesse tõstmiseks vajalik ülaruum.
#000008
NB! Me ei paku standardmõõtudega uksi. Nii tõst – kui ka tiibuksed valmistatakse alati vastavalt kliendi avamõõtudele ehk kõik meie uksed valmistatakse nö “rätsepatööna”. Kui klient tellib meilt ukse koos paigaldusega, siis pakkumine sisaldab ka meie poolt ava üle mõõtmist. Isepaigalduse puhul juhendame turvaliselt klienti õigeid mõõtusid võtma.
#000009
Retrouksed on tegelikult modernsed garaažiuksed, mille välimus imiteerib puidumustriga ja metallhingedega tiibuksi. Retrouksed sobivad miljööväärtusega hoonetele, kus on soov jäljendada naturaalset välimust. Retrouksi on meilt võimalik tellida ava laiusele kuni 6000mm ja kõrgusele kuni 2980mm. Retroustele ei saa lisada aknaid, käiguuksi ja ornamente.
#000010
Retrouste valikuga saad tutvuda SIIN
#000011
Garaažiustele saab anda erilise välimuse roostevabast terasest kujunduselementide ja akendega. Pakume väga laia valikut erinevate kujundite ja asetustega dekoratiivseid elemente, et kujundada enda majale eriline ja omanäoline uks. Garaažiukse disaini saab ka ühildada maja välisuksega.
#000012
Aknad annavad garaažile loomulikku päevavalgust ning stiilset välimust garaažiuksele. Pakume aknaid igale maitsele ja arhitektuurilistele lahendustele.
#000013
Plastaknaid kasutatakse reeglina tööstuslikel ustel, kuid sobivad ka väga hästi kodu garaažiuksele. Eksklusiivsed roostevaba terasest aknad on aga visuaalselt efektsemad, vastupidavamad ja kvaliteetsemad. Pakume erinevates suurustes ümmargusi-, ruudukujulisi- ja ristkülikukujulisi aknaid.
#000014
Käiguukse abil saad käia mugavalt garaažist asju võtmas, ust üles tõstmata. Pakume üleastutava – ja madala lävepakuga käiguuksi. Madala lävepakuga käiguuks on mugavam, kuid mõnevõrra kallim. Samas on üleastutava lävepakuga uks konstruktsiooniliselt vähem nõudlikum ja tugevam. Valik tuleks teha lähtuvalt kasutusvajadusest.
#000015
Üles tõstetava garaažiukse maksimaalsed mõõdud: kuni 10 x 10 m. Tõstukse paigalduse eelduseks on vastavalt ukse suurusele vaba ülaruum ja ruumisügavus.
#000016
Ukse paksus: paneeli paksus 40 mm, mis koosneb kahest tsingitud ja värvitud terasplekist, mille vahel on kasutatud soojustusena freoonivaba polüuretaanvahtu.
#000017
Sobib paigalduseks: eramaja, ridaelamu, garaažiboksi, kaubalao või tööstuse välisuksena.
#000018
Lisaks saab valida erivärvi uksetooni kogu RAL kataloogi ulatuses.
#000020
NB! Samuti pakume head valikut puiduimitatsiooniga kaetud paneelidest tehtud ustele.
#000021
Valik on väga lai – ligikaudu 40 erinevat paneelitüüpi koos erinevate standardtoonide ja pinnakatetega!
#000022
Garantii: firma poolt paigaldatud uksele ja automaatikale on garantii 2 aastat ja uksepaneelidele tehase poolt korrosioonigarantii 10 aastat!
#000023